**OIKAISUVAATIMUSOSOITUS**

Tähän päätökseen tyytymätön voi hakea siihen oikaisua Ruokavirastosta. Oikaisua saa vaatia se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa. Oikaisuvaatimus on tehtävä kirjallisesti.

**Oikaisuvaatimuskirjelmän sisältö**

Oikaisuvaatimuskirjelmässä, joka osoitetaan Ruokavirastolle, on ilmoitettava seuraavat asiat:

* oikaisua vaativan nimi ja yhteystiedot;
* päätös, johon oikaisua haetaan, miltä kohdin päätökseen haetaan oikaisua, mitä muutoksia siihen vaaditaan tehtäväksi ja millä perusteilla oikaisua vaaditaan;
* mihin oikeuteen, etuun tai velvollisuuteen oikaisun vaatiminen perustuu, jos oikaisun kohteena oleva päätös ei kohdistu oikaisua vaativaan;
* postiosoite ja mahdollinen muu osoite, johon asiaan liittyvät asiakirjat voidaan lähettää.

Jos puhevaltaa käyttää oikaisua vaativan laillinen edustaja tai asiamies, myös tämän yhteystiedot on ilmoitettava. Yhteystietojen muutoksesta on oikaisuvaatimuksen vireillä ollessa ilmoitettava viipymättä Ruokavirastolle.

**Oikaisuvaatimuskirjelmän liitteet**

Oikaisuvaatimuskirjelmään on liitettävä:

* oikaisunalainen päätös oikaisuvaatimusosoituksineen;
* selvitys siitä, milloin oikaisua vaativa on saanut päätöksen tiedoksi, tai muu selvitys oikaisuajan alkamisen ajankohdasta;
* asiamiehen valtakirja, valtakirjaa ei kuitenkaan tarvitse esittää, jos asiamies on toiminut asiamiehenä asian aikaisemmassa käsittelyvaiheessa hallintomenettelyssä tai valtuutettu on asianajaja, julkinen oikeusavustaja tai luvan saaneista oikeudenkäyntiavustajista annetussa laissa tarkoitettu luvan saanut oikeudenkäyntiavustaja;
* asiakirjat, joihin oikaisua vaativa vetoaa vaatimuksensa tueksi, jollei niitä ole jo aikaisemmin toimitettu viranomaiselle.

**Oikaisuvaatimusaika**

Oikaisuvaatimusaika on 30 päivää. Ajan laskeminen alkaa tiedoksisaantipäivää seuraavasta päivästä. Kun kuulutus ja kuulutettava päätös on annettu tiedoksi julkisella kuulutuksella yleisessä tietoverkossa viranomaisen verkkosivuilla, tiedoksisaannin katsotaan tapahtuneen seitsemäntenä päivänä kuulutuksen julkaisemisesta viranomaisen verkkosivuilla. Jos kuulutusta ei ole voitu julkaista viranomaisen verkkosivuilla, tiedoksisaannin katsotaan tapahtuneen seitsemäntenä päivänä kuulutuksen julkaisemisesta virallisessa lehdessä.

**Oikaisuvaatimuskirjelmän toimittaminen**

Oikaisuvaatimuksen voi toimittaa Ruokavirastoon henkilökohtaisesti, asiamiestä käyttäen, lähetin välityksellä, postitse maksettuna postilähetyksenä, telekopiona tai sähköpostina. Oikaisuvaatimuskirjelmän lähettäminen tapahtuu lähettäjän vastuulla. Oikaisuvaatimuksen on saavuttava Ruokavirastoon virka-aikana ennen 30 päivän oikaisuvaatimusajan päättymistä, jotta oikaisuvaatimus voidaan tutkia. Jos oikaisuvaatimusajan viimeinen päivä on pyhäpäivä, lauantai, itsenäisyyspäivä, vapunpäivä, jouluaatto tai juhannusaatto, oikaisuvaatimusaika jatkuu kuitenkin vielä seuraavan arkipäivän virka-ajan päättymiseen.

**Käsittelymaksu**

Oikaisuvaatimukseen annettu päätös on maksuton.

**Yhteystiedot**

Ruokavirasto

Postiosoite: PL 100, 00027 RUOKAVIRASTO

Käyntiosoite: Alvar Aallon katu 5

Puhelin: 029 530 0400 (vaihde)

Telekopio: 029 530 0444

Sähköposti: kirjaamo@ruokavirasto.fi

Virka-aika: 8.00–16.15